એએનઆઈએ ટ્ટીટ કરીને ચૂંટણી પંચની ફરિયાદની વાત જાહેર કરી હતી. 

Twitter કન્ટેન્ટ પૂર્ણ, 1

અગાઉ સોમવારે અમેરિકામાં રહેતા સાઇબર ઍક્સપર્ટ સૈયદ શુજાએ વીડિયો કૉન્ફરન્સ દ્વારા આ દાવા કર્યા હતા. 

ભારતના ચૂંટણી પંચે ઇલેક્ટ્રૉનિક વોટિંગ મશીન(ઈવીએમ)ના હૅકિંગને લઈને કરવામાં આવેલા તાજા દાવા બાદ કહ્યું હતું કે પંચ જે ઈવીએમનો ઉપયોગ કરે છે તે સંપૂર્ણપણે સુરક્ષિત છે.

પંચે આ મામલે દાવાને નકારતા કહ્યું કે તે એ જોઈ રહ્યું છે કે આ મામલે શું કાયદાકીય કાર્યવાહી કરી શકાય. 

બ્રિટનની રાજધાની લંડનમાં સોમવારે ઇન્ડિયન જર્નાલિસ્ટ ઍસોશિએશનના એક આયોજનમાં અમેરિકા સ્થિત એક કથિત સાઇબર ઍક્સપર્ટે દાવો કર્યો હતો કે ઈવીએમને હૅક કરી શકાય છે. 

કેન્દ્રમાં એનડીએની સરકારનું નેતૃત્વ કરી રહેલી ભારતીય જનતા પાર્ટીએ ઈવીએમ હૅકિંગના દાવાને લઈને કૉંગ્રેસ પર પ્રહારો કર્યા હતા. 

લંડનના કાર્યક્રમ દરમિયાન કથિત હૅકરે દાવો કર્યો હતો કે તેઓ ભારતની ચૂંટણી દરમિયાન ઈવીએમ હૅક કરી ચૂક્યા છે. 

જોકે, આ મામલે તેમણે કોઈ ઠોસ પૂરાવા રજૂ કર્યા ન હતા. 

લંડનમાં યોજાયેલી પ્રેસ કૉન્ફરન્સની તસવીર

લંડનમાં બીબીસી સંવાદદાતા ગગન સબરવાલ આ પ્રેસ કૉન્ફરન્સમાં મોજૂદ હતાં. 

જેમણે ઈવીએમ હૅક કરવાનો દાવો કરનાર કથિત સાઇબર હૅકરને કેટલાક સવાલો કર્યા હતા. 

આપ આ વિશે હવે કેમ વાત કરી રહ્યા છો અને હવે આ કૉન્ફરન્સથી તમે શું આશા રાખો છો?

મને કોઈ પરિણામની આશા નથી. મને લાગતું પણ નથી કે કંઈ બદલાય કારણ કે ઈવીએમ તો રહેશે જ અને જે ચાલી રહ્યું છે તે પણ ચાલશે. 

જો બધા જ સહિયારો પ્રયાસ કરે અને બૅલેટ પેપરથી વોટિંગની માંગ કરે તો પણ આ નહીં બદલાય કારણ કે ભાજપ પાસે એટલી તાકાત છે કે તે પૈસા આપીને મત ખરીદી શકે છે. 

ગયા વર્ષે જ્યારે બધાને આ પડકાર આપવામાં આવ્યો કે કોઈ પણ ઈવીએમ હૅક ના કરી શકે ત્યારે તમે આ ચેલેન્જ કેમ ના સ્વીકારી?

હું અહીં એક શરણાર્થી છું. જો ભારત પાછો જાઉં તો મારી સલામતીનુ શું? મારી સુરક્ષાની શું શક્યતાઓ હતી. તેથી મેં ઘણા લોકોને આ વિકલ્પ આપ્યો હતો, તેઓ તૈયાર પણ થયા પરંતુ પાછળથી તેઓએ પણ જવા દીધું.

તમે આ વાંચ્યું કે નહીં?

અમેરિકા અને કૉંગો જેવા દેશોમાં કોઈ પરેશાની વિના ઈવીએમનો ઉપયોગ કેવી રીતે કરવામાં આવે છે?

મેં અમેરિકન ઇવીએમ વિશે અભ્યાસ નથી કર્યો અને હજુ સુધી એવી તક પણ નથી મળી. હું એ વિશે મારો અભિપ્રાય નહીં આપી શકું. 

આપના મતે ઈવીએમ નહીં તો બીજો સારો વિકલ્પ કયો?

ભારત પાસે એવા પણ વિકલ્પ છે... \n\nમને ઉપરના લેખ માટે સારું શીર્ષક આપો.
EVM હૅકિંગ : હૅકિંગનો દાવો કરનાર સામે ચૂંટણી પંચની પોલીસ ફરિયાદ